Document ID: 32006R0261

KOMISIJAS REGULA (EK) Nr. 261/2006
(2006. gada 15. februāris),
ar ko groza Regulu (EK) Nr. 753/2002, ar kuru paredz konkrētus noteikumus Padomes Regulas (EK) Nr. 1493/1999 piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 53. pantu,
tā kā:
(1)
Saskaņā ar Komisijas Regulas (EK) Nr. 753/2002 (2) 37. panta 1. punkta e) apakšpunkta ii) daļu trešās valstis var izmantot minētās regulas III pielikumā iekļautos tradicionālos papildu apzīmējumus kā informāciju, ko norāda pēc izvēles, ja vien ir izpildīti minētā panta nosacījumi.
(2)
Dienvidāfrika ir pieprasījusi, lai Kopienas tirgū varētu lietot apzīmējumus ruby, tawny un vintage. Šos apzīmējumus, kuri ir identiski Kopienā lietotajiem tradicionālajiem papildu apzīmējumiem, kas iekļauti Regulas (EK) Nr. 753/2002 III pielikumā, izmanto attiecībā uz spirtotiem vīniem, to lietojumu reglamentē Dienvidāfrikā un tos tradicionāli lieto minētās valsts teritorijā vismaz 10 gadus. Šie apzīmējumi ir precīzi definēti tādā pašā veidā kā tie, kas paredzēti konkrētiem Kopienas vīniem, un tos izmanto marķējumā, kas norāda attiecīgo vīnu patieso izcelsmes vietu, un, tātad, tos neizmanto patērētāju maldināšanas nolūkā. Līdz ar to ir jāatļauj to lietošana Kopienas tirgū.
(3)
Tādēļ attiecīgi jāgroza Regula (EK) Nr. 753/2002.
(4)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 753/2002 groza šādi:
1)
Minētās regulas III pielikumu, kas attiecas uz Portugāli, aizstāj ar šīs regulas I pielikuma tekstu.
2)
Regulas IX pielikumu aizstāj ar šīs regulas II pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 15. februārī

Labels: 3
18
17
6